ming030890/wiki-yue-high-quality huggingface dataset:
俠盜獵車手2

《俠盜獵車手2》（英文全名：Grand Theft Auto 2，通稱GTA 2）係開放世界動作冒險電子遊戲俠盜獵車手系列嘅第2個主線系列作品，1999年推出。
俠盜獵車手系列

《俠盜獵車手系列》（英文全名：Grand Theft Auto，通稱GTA）係開放世界動作冒險嘅電子遊戲系列，由Rockstar Games發行，特色係響開放世界自由做任務，任務多數同偷車同犯罪有關。頭一個作品響1997年推出，最新主線作品係2013年嘅《俠盜獵車手V》，雖然遊戲一路都好受玩家歡迎，但暫時都無再推新版嘅消息。
俠盜獵車手：罪惡城市

《俠盜獵車手：罪惡城市》（英文全名：Grand Theft Auto: Vice City，通稱GTA VC）係開放世界動作冒險電子遊戲俠盜獵車手系列嘅作品，2002年推出。
俠盜獵車手：聖安地列斯

《俠盜獵車手：聖安地列斯》（英文全名：Grand Theft Auto: San Andreas，通稱 GTA SA）係開放世界動作冒險電子遊戲俠盜獵車手系列嘅作品，2004 年推出。
傾轉主翼機

美國太空總署XC-142A傾轉主翼實驗機。
傾轉主翼機係旋翼飛行器嘅一種，通過傾轉主翼來將主翼上面嘅引擎指向上，達到垂直/短距離起降嘅目的。
像夢一樣自由

《像夢一樣自由》係由汪峰填詞、作曲同演唱，喺2011年3月22號發行。呢首歌係上海大眾途觀廣告宣傳曲。
像霧像雨又像風

像霧像雨又像風 (電視劇)：中國2001年嘅電視劇。
像霧像雨又像風 (專輯)：香港女歌手梁雁翎首張個人音樂專輯
傾斜轉彎

傾斜轉彎（banked turn）係指一嚿物體轉彎嗰陣向側傾斜少少，可以減低打橫嘅 G 力。
傾城之戀

《傾城之戀》係由邵氏出品嘅電影，導演係許鞍華，周潤發同繆騫人主演。曾經榮獲第25屆金馬獎最佳服裝設計，同埋第四屆金馬獎最佳音樂。
故事背景係講個失婚嘅上海有錢人寄養女白流蘇（由繆騫人主演），邂逅不羈嘅范柳原（由周潤發主演），然後發展出一段華麗又淒美嘅愛情故事。最後太平洋戰爭爆發，喺漫天烽火之下，繁華美夢雖然盡碎，但造就咗陷落中嘅范柳原同白流蘇喺香港暫時平淡嘅同居生活。
當中電影描寫男女之間喺愛情道路上面嘅角力，直至白流蘇俘虜咗范柳原嘅心，就喺踢動塔香鏡頭下結束。男女之間喺愛情道路上面嘅角力表現。
傾國怨伶

香港版《傾國怨伶》1–3冊，歡樂出版有限公司發行。華尙文化1990年發行嘅原始版單行本全3冊同埋狂龍國際發行嘅新版全5冊封面。
《 傾國怨伶
》係臺灣漫畫家游素蘭（中文：游素蘭）嘅一部少女漫畫（英文：Shōjo manga）作品，係《古鏡奇譚》系列嘅第一部，由華尙文化同大然文化出版，最初喺臺灣漫畫雜誌《周末漫畫》中連載，1990年正式授權香港，由歡樂出版有限公司發行。此外，本作亦有小説版問世，由臺灣作家納蘭眞（本名柯翠芬）執筆。

故仔大綱
喺美國紐約長大嘅臺裔少女蔚詠倩係考古學家個女，佢阿爸嘅好友──記者勞勃特喺中國大陸採訪時發現座名爲「唐靈陵」嘅唐朝軼史公主陵，引起詠倩阿爸嘅興趣。佢即刻帶詠倩同爵文前往查探。地宮入口石碑上書「愛女 大唐定國廣玉公主李盈之墓 唐高宗」，佢哋重喺地宮入面發現李盈嘅畫像，竟然同詠倩夢裏面嘅神祕古裝少女一模一樣。
佢哋將石棺同碑文帶返美國研究。據碑文記載，李盈係唐高宗同武則天個女，生前居住喺離宮「寒伶殿」。佢懷有特異功能，可喺水面來去自如，可飛天，可以令花喺空中飛舞，甚至穿牆越壁，但係得16歲就死咗。而佢嘅遺體竟然完好無損，完美到得人驚。當晚，李盈嘅遺體不翼而飛，兩名做研究嘅工作人員死於非命，無法預知嘅危險一步步逼近詠倩……

主要角色
蔚詠倩
喺紐約長大嘅臺裔少女，16歲，係唐朝公主李盈嘅轉世。
李盈
唐朝定國廣玉公主，虛構嘅唐高宗同武則天個女。佢係遠古水神嫿琤嘅轉世，蔚詠倩嘅前世。「李盈」個名係出自漢朝《古詩十九首之二·靑靑河畔草》中嘅「盈盈樓上女，皎皎當牕牗（粵拼：coeng1 jau5）」。
嫿琤
司水之神，個名意思係「寧靜嘅水音」。七神入面唯一嘅女神，李盈同蔚詠倩嘅前世。遠古時喜愛創世之神尙軒，但對於尙軒同埋雷神昊玥嘅情感，佢唔知點算好，祈願自身可以一分爲二。因而唐時嘅李盈愛上昊玥，今世嘅詠倩就迷戀尙軒。
昊玥
司雷之神，個名意思係「天地神珠」。唐朝時轉世爲火神仲天嘅徒弟，長大後入宮擔任李盈嘅貼身侍衞，封號「持劍將軍」，並同佢相戀。後因為救李盈而俾太子設計殺害，武后可憐佢而將佢同李盈合葬「唐靈陵」。因詠倩等人發掘公主陵而復活。
尙軒
創世之神，掌控光闇之力兼宇宙之輪，深愛嫿琤，亦係七神嘅統領同維繫。最後喺「古鏡」系列第二部《火王》裏逝去，歸化萬物。據作者所講，尙軒嘅原型人物係佢年少時鄰居家嘅一位大哥哥。
爵文
詠倩嘅靑梅竹馬，鍾意詠倩，個性吵鬧開朗。
勞勃特
美國記者，詠倩阿爸嘅好友，喺中國大陸採訪時發現李盈之墓「唐靈陵」。

反響
《傾國怨伶》曾轟動一時，成爲少女漫畫界最具創造性兼想像力嘅代表作，開啓臺灣原創少女漫畫市場，同「古鏡」系列第二部《火王》分別喺臺灣創下每本七萬冊銷售量，喺中國大陸被盜版三千萬冊嘅成績。呢本漫畫被稱爲「華人漫畫史上嘅奇蹟作品」，第1冊單行本嘅銷售就開出紅盤，第一刷幾千本上市唔夠一個禮拜就賣嗮。呢種狀況令出版社同漫畫流通業者好驚訝，亦震驚當時嘅本土書市。從嗰陣時起，書籍流通商開始認知到「原來漫畫亦可以係賺錢之道」。《傾國怨伶》嘅成功，令以前唔願入貨漫畫書嘅正統書局亦開始爲漫畫開闢一個固定書架。所以，本書被認爲係改變咗臺灣漫畫史嘅關鍵作品。

軼事
演員劉詩詩（中文：劉詩詩）鍾意睇少女漫畫，2013年去臺灣宣傳電視劇《軒轅劍之天之痕（中文：軒轅劍之天之痕）》期間，喺誠品書店（中文：誠品書店）購入游素蘭嘅《傾國怨伶》漫畫。
傾轉旋翼機

傾轉旋翼機係一種同時裝有固定翼同旋翼（螺旋槳）嘅垂直/短距離起降飛機。
同其他固定翼飛機唔同嘅係，傾轉旋翼機可以靠傾轉引擎改變推力方向。當引擎垂直向上指嘅時候，傾轉旋翼機可以好似橫列式直升機恁樣垂直起降、懸停或者低速盤旋；爾當引擎向前指嘅時候，傾轉旋翼機又可以好似固定翼飛機恁向前飛，速度可以快過直升機好多。
絕大部份主流嘅傾轉旋翼機（例如V-22同埋AW609）都將引擎裝喺機翼嘅兩端。不過亦都有啲實驗機型（例如「零號計劃」）將引擎裝喺機翼嘅中間。
像我這樣的朋友

《像我這樣的朋友》係香港歌手譚詠麟發行第5張國語專輯。
七政四餘

七政四餘係一占星術，星所在之處定吉凶。七政為日、月、水星、金星、火星、木星同土星。四餘為後起，乃係虛星，為羅喉、計都、月孛同紫炁。為唐宋結合西域占星而創出來。相傳為仙人張果老所創，寫喺果老星宗。
七救星

《七救星》（Master Seven）係香港電視娛樂製作嘅玄學節目，由陳安立、王頌茵聯同風水師傅七仙羽主持，2021年8月16號到9月3號逢禮拜一到五23:00—23:30喺ViuTV播。七仙羽會「打救」各位嘉賓，幫佢哋改運。
七星

北斗，星官之一，有七星。北斗道教中甚重要，多數七星之名，都衍自北斗七星。北斗，西洋歸大熊座。
星 (星官)，星宿，又名七星
昴，星官有七星，實為星團，西洋叫七姊妹
七曜，日月水金火木土，肉眼可見，在天行之主要天體。

生物
七星瓢蟲：瓢蟲科瓢蟲屬下面嘅品種。

人
七星仔：學術上又叫「早產」，即係早過預產期出世嘅情況。

地
七星區：中國廣西桂林嘅區
七星景區：中國廣西桂林嘅景區同旅遊點。
七星巖：多處
七星崗：多處
七星鎮：多處
七星山：多處
七星街道：多處
七星路：多處

遊戲
聯賽或盃賽入面，夾埋攞咗7屆冠軍嘅隊。
七打扒

七打扒（chateaubriand steak），又叫七打牛柳，係種牛扒，嚟自牛腰近背脊嘅中心部位，肉質好嫩滑，一隻牛得五、六磅。
七政

七政，又叫七曜，卽日月加上火水木金土五行星。七政出自《書經》，指星行得有規有矩，就好似政事咁，但又各有各行。古人認爲北斗係管七政。
七政亦傳到日本同朝鮮，呢兩個地方而家都仍然用七曜去命名一星期入面七日。
億世家

億世家（英文：ecHome），係香港一間家電家品連鎖店，母公司億世集團有限公司喺1988年成立。
億世家係一間百分百地道嘅香港品牌，喺港九新界擁有超過34間分店及網店，一直秉持「以客為本」嘅品牌理念同服務價值，期望為消費者提供真正價廉質優嘅產品及「一條龍」服務。
公司由產品採購、篩選、技術改良、進口、銷售、售後服務等環節都係100%自主，更提供全面售後服務，包括保養承諾、門市維修同全港首創折舊換新嘅服務。

發展
1988年 億世集團有限公司成立，以本地及海外快遞為起始業務。
1992年 以「億世通」名義開設產品批發業務，早期同其他連鎖店包括萬寧、屈臣氏、快圖美、7-11、惠康、百老匯、實惠家居、八佰伴…等合作家庭電器換購，全盛時期全港有超過1000個換購點。
1998年 首創以自動售賣機出售手錶產品，喺各大地鐵，九鐵站及商場並得當時傳媒關注。
2000年 同八達通公司合作，生產及銷售八達通手錶，同時亦拎到金屬外殼八達通手錶嘅設計專利。
2010年 進軍零售業，開實體自營店，叫「億世家」。首間門店喺旺角。
2013年 第一次參加工展會，令更多人認識「億世家」品牌。
2017年 進軍電商平台，開拓海外市場，將業務擴展去中國內地、美國、英國、澳洲、新加坡、泰國、馬來西亞、菲律賓等。
2019年 推出手機應用程式，3年間App註冊會員達60萬，總會員人數高達100萬。
2020年 全港首創電器3年3折折舊換新服務，同世界綠色組織及基督教勵行會合作，將部分回收嘅電器按狀態轉贈給有需要人士，惠及社群，其他產品則交俾環保回收商，減低堆填區壓力
2022年5月更新售後服務，新增購買產品30日內全新任換同用咗嘅產品可以5折折舊換新。
2022年10月 獲大品牌如麥當勞、海洋公園等邀請做主要贊助商，進一步推進品牌層次。
2023年 邀請咗香港視帝陳豪做代言人，並拍咗全新電視廣告。
2023年9月 更新折舊換新服務，除咗電器，連鍋具都可享有3年3折折舊換新服務。

分店
目前共有34間分店。設有自家網店、HKTVmall店同price.com 店。同時亦同 Foodpanda及Deliveroo合作提供生活百貨速遞服務。

產品評價
香港消費者委員會曾多次喺《選擇》月刊中提及億世家。其中包括：
2023年9月消委會挑選了市面上13款具有負離子功能的風筒，並指億世家型號吹乾速度滿分，只需5分鐘就可以吹乾一塊沾咗10g水嘅試驗布。
2022年3月 消委會測試市面各款電燒烤爐，億世家以體積較細小，表現出眾及售價較低獲得總評分較高，普遍測試均有4.5星好評
2021年1月 消委會評測市面上15款食物壺，其中億世家嘅不銹鋼燜燒壺VPB800BK通過相關保溫效能測試，方便使用程度獲得4.5分。
2018年消委會測試億世家YM2468BL 瑜珈墊，評分為4.5/5分 證實不含二甲基甲酰胺、多環芳香族碳氫化合物、塑化劑(BPA) 等有害物質。
2014年1月 消委會評測市面上多款電暖氈，其中億世家嘅EB150PFT 電暖氈總評分獲得4星好評
儍瓜

儍瓜喺一個名詞，指一個性格瘋瘋癲癲，問非所答嗰啲人。
儍瓜 同時亦帶輕微風趣的意思。
例如一對情侶 在打情罵俏的時候向對方說：「正一傻瓜 」！
儀徵

儀徵係中國江蘇揚州一個縣級市，總面積901平方公里，人口57萬。
儀象考成

儀象考成，為大清時星表，為現代星名之根據，今日星官後之數字，都係儀象考成所編。乾隆時為西洋天主教傳教士戴進賢做欽天監。引入西洋星表，或者唔夠瞭解傳統，訛變甚多。由於日後不驗，道光年間，又重新觀測，當時已非傳教士做欽天監。
伊世同編有中西對照恆星圖表。本書基於儀象考成。現時坊間星圖，多數據此而對照。另外陳遵媯一九三七年編有恆星圖表，之後修訂錄入中國天文學史一書，有中西星名對照表，同西中星名對照表，亦係對照來源。儀象考成，並唔係粒粒星都可對到。

儀象考成
乾隆九年開始編修，修到乾隆十七年。
儀象考成分成赤道星表，黃道星表。黃道星表由赤道星表推算出來，誤差大過赤道星表。
據潘鼐著之中國恆星觀測史，雖有話觀測，實際非是。當時儀器去唔到秒，而儀象考成竟然去到秒，抄西洋星表改算明顯。兼多數人手都係計算之上。西洋星表同傳統星官，大有唔同。同崇禎曆書都唔同。同傳統比，訛誤更有百分之二十，同步天歌唔吻合，同大宋所記唔吻合。若要涉及傳統考據，不能用儀象考成之星表。

儀象考成續編
對到道光時，發現儀象考成有偏差，道光二十二年再修續編，道光二十四年完成。依次做過啲實測，做過較正。添咗好多星，有啲無寫入儀象考成續編，而另立表。不過張表下落不明。
儀鳳

儀鳳係大唐皇帝李治嘅年號，相當於公元676年到679年，前後總共4年。
儋州

儋州喺中國海南，家下係地級市，叫儋州市。佢舊時係個縣，叫儋州縣。

山
儋州北便有儋耳山，又叫松林山，或者籐山。。

水
儋州西北濱海。海中有獅子山。。
儋州東南有建江，亦叫黎母江，西北行過龍頭嶺，一分為二。東出叫大江，向東北入臨高。西出叫北門江，又叫倫江，向西北流，到州治東北，屈向西走，叫新英港，呢處新昌江由東南注入，又向西南入海。
東北有榕橋江，西南有沙溝江，都向西北流入海。

史
大清時儋州歸瓊州府。有薄沙巡司。同廢鎮南司。另有鹽場叫蘭馨。
儀武祐子

儀武祐子，係日本嘅一個女藝人同埋配音員。
億萬富翁

億萬富翁係指身家上億嘅人。雖然講係億萬，但係其實唔係講緊一億嘅一萬倍（即係一兆），而係講緊一億，呢個係約定俗成嘅叫法嚟。
全盧民

全盧民，係大韓民國嘅一個男藝人同埋演員。
全知

全知（omniscience），又叫無所不知，係宗教哲學上嘅一個概念，指「乜都知」嘅特徵，一般認為係上帝有嘅特徵之一。
全等

全等係幾何學嘅概念，指兩個圖形形狀同大細完全一樣，若果只係形狀一樣大細唔同，就只算係相似。(參考三角形)
順帶一提，囂拔喺將幾何學公理化嗰陣，將「全等」當成一個無定義名詞，並用公理去刻劃佢嘅性質。
全真㥠

全真㥠，係大韓民國嘅一個男藝人同埋演員。
全球獨立監督委員會

全球獨立監督委員會（The Oversight Board），由面書（Facebook）新成立，負責獨立處理 FB 同 Instagram 有拗撬、爭論內容嘅去留。
2020年5月6號，公佈首批廿個成員，橫跨廿七種話，包括前丹麥首相 Helle Thorning-Schmidt、衛報前總編 Alan Rusbridger 咁，國立政大教授陳憶寧係唯一華人成員。預到最尾個委員會會加到四十人，將喺2020年尾前開工。
全球變暖

全球變暖，有時叫做全球暖化，係指喺一段時間中，地球嘅大氣同海洋溫度上升嘅現象，主要係指人為因素令到溫度上升，原因好可能係由於溫室氣體排放過多造成嘅。
喺20世紀，全球平均接近地面嘅大氣層溫度升咗攝氏 0.74 度。普遍嚟講，科學界認為過去五十年可觀察嘅氣候改變係由人類活動所推動。
二氧化碳同其他溫室氣體嘅含量不斷增加，正係全球變暖嘅人為因素中主要部分。燃燒化石燃料、清理林木同耕作等等都增強咗溫室效應。第一次懷疑溫室效應會發生嘅觀測係瑞典化學家阿累尼烏斯喺1897年所做嘅。雖然當時冇引發公眾討論，但係事隔 90 年，終於變成公眾關注嘅問題。
美國加利福尼亞大學嘅科學家喺太平洋中央夏威夷嘅莫勞島上設立 4 個 7 米高同一個 27 米高嘅採樣塔，每個鐘採樣 4 次，分析二氧化碳嘅變化情況。
目前全球平均溫度嘅變化，幾乎同二氧化碳含量嘅變化係同步上升嘅，工業革命開始嗰陣，二氧化碳嘅含量急劇增加。雖然植物嘅光合作用吸收了好大一部分二氧化碳，海洋亦溶解一部分二氧化碳並固定成碳酸鈣，但係空氣裏面二氧化碳嘅含量重係漸漸增加緊。根據美國維珍尼亞大學同英國東英格蘭大學聯合研究嘅結果，喺20世紀後半葉，全球溫度上升嘅趨勢非常明顯，溫度變化情況睇下面幅圖。

命名法則
全球變暖係比氣候改變更明確嘅名。原則上，「全球變暖」一詞對成因持中立觀點，但係根據大眾嘅用法，「全球變暖」意味著人類嘅影響。但係，聯合國氣候變化框架公約使用「氣候改變」代表人為因素導致嘅改變，「氣候變化」代表第啲嘢導致嘅改變。其他組織就用「人為嘅氣候改變」（Anthropogenic climate change）代表人為因素導致嘅改變。

歷史上嘅全球變暖
内文：過去1000年嘅溫度記錄
根據唔同嘅重組所展示過去二千年嘅平均地表溫度。每十年搵一個平均值。
根據儀器記錄，相對於1860年至1900年期間，全球陸地同海洋溫度上升咗攝氏 0.75 度。自1979年，陸地溫度上升速度比海洋溫度快一倍（陸地溫度上升咗攝氏 0.25 度，而海洋溫度上升咗攝氏 0.13 度）。根據衛星溫度探測，對流層嘅溫度每十年上升攝氏 0.12 度至 0.22 度。喺1850年前嘅一兩千年，雖然曾經出現中世紀溫暖時期同小冰河時期，但係大眾相信全球溫度係相對穩定嘅。
根據美國太空總署戈達德太空研究所嘅研究報告估計，自1800年代有測量儀器被廣泛應用開始，2005年係最溫暖嘅年份，比1998年嘅記錄高咗攝氏百分之幾度。
世界氣象組織同英國氣候研究單位都有類似嘅估計，曾經預計2005年係僅次於1998年第二溫暖嘅年份 。
二直隸

二直隸係大明喺兩直隸，南直隸卽南京，北直隸卽京師。呢個相對於北六省同南七省而言。
大清只有北京，有直隸省。
二澳

二澳（Yi O），係香港大嶼山西便一澳，即係闊袋形海灣，響大澳南便。澳口東係牙鷹角，西係青林角。澳西有山叫雞公山，澳東有山叫牙鷹山同大磡森。兩邊山之間係流入嘅二澳涌谷，而澳係谷嘅延續。
個谷由南便根頭坳起，北去到海邊灘頭。谷到海邊有二澳幾條村，分別二澳新村、二澳舊村、二澳口。

交通
香港政府開咗鳳凰徑，可以由大澳行去石壁，中間經過二澳。另外亦可以坐艇入。

生態
二澳有中華白海豚出沒。
二疊紀

二疊紀係古生代入面最後一個紀，響2.99億年到2.52億年之前，即係響石炭紀之後、三疊紀之前。
地質時代
二海郡

二海郡係日本北海道渡島支廳嘅一個自治郡，轄下有1町。
八雲町
二湯

二湯係種湯，用煲過上湯嘅材料，再翻煲一次，就叫二湯。但係有時廚師都會，將一啲剩低或者用不着嘅食材，加埋落去。
二瓶翼

二瓶翼（1994年9月10號—）係日本足球員，司職中場，效力過水戶蜀葵。
二百萬奪命奇案

《二百萬奪命奇案》（英文：No Country for Old Men）係2007年上畫嘅美國電影，由高安兄弟執導，湯美李鍾斯、佐斯布連同查維爾巴頓主演。查維爾巴頓憑呢套戲攞到奧斯卡最佳男配角獎，做咗頭一位攞奧斯卡金像獎嘅西班牙人。
前132年

前132年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
元光三年
朝鮮半島
檀紀：2202年
日本
開化天皇二十六年
皇紀：529年
佛曆：413年
猶太曆：3629年 - 3630年
前1330年代

前1330年代係指前1339年去到前1330年之間嗰十年嘅年代。
前1340年代

前1340年代係指前1349年去到前1340年之間嗰十年嘅年代。
前130年代

前130年代係指前139年去到前130年之間嗰十年嘅年代。
前1310年代

前1310年代係指前1319年去到前1310年之間嗰十年嘅年代。
前1350年代

前1350年代係指前1359年去到前1350年之間嗰十年嘅年代。
前1320年代

前1320年代係指前1329年去到前1320年之間嗰十年嘅年代。
南洋商業銀行

南洋商業銀行（英文：Nanyang Commercial Bank，香港銀行號：043），係香港註冊持牌銀行，中國信達全資附屬公司，1949年創行，曾經係中銀香港成員銀行。
南洲路

南洲路：西邊從工業大道南同江南大道南嘅交界開始，一直向東去到小洲南路。
南洲北路：西邊從東曉南路開始，一直向東去到廣州大道南。

概要
南洲路：全長7.3km，闊12～36米，雙向2～6車道，馬路西闊東窄。
南洲北路：全長1.8km，闊32米，雙向4車道。
南洋理工大學

南洋理工大學（英文：Nanyang Technological University，縮寫：NTU），簡稱南大，係星加坡一間綜合類研究型大學。佢嘅校址前身係成立於1955年嘅南洋大學校址。
南洋杉

南洋杉（粵拼：naam4 joeng4 caam3；學名：Araucaria cunninghamii）係南洋杉科南洋杉屬嘅常綠喬木，原產大洋洲東南邊沿海。而家喺海南同福建、廣東、廣西、香港都有大範圍種呢樖嘢。
佢既係觀景樹一種，世界都出名，又係其中一個現代孑遺植物。

名
南洋杉名多多。又嗌塔形南洋杉、鱗葉南洋杉、澳洲杉、馬騮杉、花旗杉。

形態
呢樖嘢一般有40－70米高到，胸徑1.2m，樹皮係灰啡色或暗灰色，重有粗同橫嘅裂紋響度。樹枝有5－7m長，而且係輪生出嚟，好似雷達噉嘅放射樣。而樹葉係針形或披針噉，先端比較尖，有1.5－2cm長，1mm－2mm闊，好似覆瓦噉嚟排。樹冠嘅樣係尖嘅塔形；花嘅方面，雌雄都唔同品種。花公一般生喺樹頂或樹枝嘅胳肋底嗰度，而花乸係序球噉。果好似雞蛋噉圓嘅，啲核有對翼響度。

生長環境
南洋杉一般生喺空氣潮濕兼土質比較靚嘅地、有光同比較熱嘅氣候嗰度生。尤其喺山谷入面就生得比較好，而且壽命比較長。佢嘅抗風能力都好犀利吓。

用途
呢種植物可以用嚟做觀景同裝飾植物嘅同時，又可以用嚟做木材。
南洋楹

南洋楹（粵拼：naam4 joeng4 jing4；學名：Albizia falcataria）係怕醜草科合歡屬嘅常綠大喬木，原產地喺東南亞嘅馬六甲同印尼嘅馬璐古群島嗰邊。

用途
南洋楹既可以用嚟做觀景樹同木材之外，重可以用嚟做藥、行道樹同庭院樹、綠蔭樹都得。佢嘅樹仔啲樹皮經過加工之後，可以用嚟整502都得。

木材
南洋楹嘅木啱用嚟搞一般嘅家具、室内建築、箱板、農具同火柴等，甚至可以用嚟整紙同人造絲都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
南洋楹嘅樹皮可以用嚟做藥，專門醫腸炎，瘡瘍潰爛到冇收斂現象，外傷出血等。
南洲街道

南洲街道係廣州市海珠區下轄嘅一個街道，喺海珠區南部。轄區總面積12.3平方公里，下轄12個社區3個村，總人口20萬人，其中外來人口15萬人。

參考資料
〈2007年普法雜誌第一期－深入開展法制宣傳教育 服務城中村改造和新社區建設〉。廣州普法網。喺2008-09-03搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
前700年代

前700年代係指前709年去到前700年之間嗰十年嘅年代。
劉翁

劉翁（英文：Sunny Lau，1977年1月14號—），原名劉家輝，係香港藝人同攝影師。佢而家除咗做緊香港商業電台節目主持之外，亦參與過viuTV好多節目嘅演出。以前喺沙田新田圍邨長大，讀宣道會陳元喜小學同台山商會中學。
2022年2月，劉翁同佢同事金剛叔一齊確診肺炎，係第五波疫情入面頭一批中招嘅香港藝人。
劉翔

劉翔（粵拼：lau4 coeng4；1983年7月13號—）係中國上海出身嘅田徑運動員，祖籍江蘇鹽城大豐，專跑男子110米欄，已經退咗役。2004年8月27號佢以破世界紀錄嘅12.91秒攞到2004年夏季奧林匹克運動會男子110米跨欄冠軍。
2006年7月12號，佢以12.88秒打破男子110米欄世界紀錄。
劉翔響2008年夏季奧林匹克運動會男子110米欄嘅第一輪初賽，因為腳傷復發而退出比賽。喺2012年夏季奧林匹克運動會男子110米欄嘅第一輪初賽，直到決賽由於再次受傷而無緣冠軍。
喺2015年4月7號，佢喺個人微博宣佈退役，結束19年嘅跨欄運動生涯。佢話退役之後向青少年搞體育事業，重會盡力推動同促進中國田徑喺國際舞臺嘅影響力。甚至喺媒體專訪入面話唔會做教練同官員。
劉翁靜晶

翁靜晶(常用英文名Mary Jean Hotung、中文證件名劉翁靜晶、英文證件名Lau Reimer Mary Jean)，1964年5月22號—係香港執業律師同作家，做過演員、節目主持人同保險經紀。
近年，佢因為揭露唔少香港佛教以內一啲唔同人士嘅醜聞同誠信問題，得到一啲媒體關注，其中被佢揭發有問題嘅人包括親中派傳媒人兼生意人陳金兒、洞鈜法師等。

身世
翁靜晶阿爸係美國人，阿媽係唐人，1964年喺越南出世。
翁靜晶1984年同劉家良結婚，有兩個女劉萬儀同埋劉幸儀，劉家良喺2013年逝世。2019年，佢同拍拖5年嘅何猷彪結婚，細女劉幸儀亦喺同年同男友Roberto喺英國簽字結婚。
南贍部洲

南贍部洲（梵文音Jambūdvipa、Jambudvīpa或者Jambudīpa），又叫閻浮提洲、琰浮洲、南閻浮提、南閻浮洲、閻浮提鞞波，係佛經所記四大部洲之一，係佛敎世界觀一部份。佢形似田字，北廣南窄，喺須彌山南，畀大鹹水海包圍。闊一邊，向北對住須彌山。洲中有樖高樹。
大洲兩側有兩中洲，一樣樣嘅，只不過細啲。周圍重有數百小洲。
我哋人種，就係呢度出。同埋所有佛，都出自呢度。
南詔

南詔係喺雲南嘅一個古國，738年立國，902年因為被篡位而亡國，經過幾個短暫政權後，937年正式畀大理國取代。
呢篇南詔係關於國嘅楔位文章，重未寫完嘅。麻煩你幫手充實佢。
南諾福

南諾福（英文：South Norfolk）係英國一個非都市區，屬於諾福郡，人口約131,000。
南豐

南豐係中國江西撫州一個縣，總面積1909平方公里，人口27萬。
南豐中心

南豐中心（Nan Fung Centre）係香港荃灣一座商業大廈，基座係荃灣新之城。南豐中心喺1982年落成，原址係木棉下村同埋南豐染廠。
南豐中心喺荃灣嘅心臟地帶，係往來九龍同新界人流嘅主要集中地，加上商場平台設有行人天橋連接公共運輸交匯處、荃灣城市中心、愉景新城同埋荃灣市中心，為商場帶嚟大量人流。
南豐中心底層巴士總站提供好多條巴士線去屯門、元朗，加上毗鄰港鐵荃灣站，成為來往市區同新界西北區嘅重要交通樞紐。喺三號幹線同埋西鐵綫未通車前，每日放工時間都可以見到經地鐵轉車嘅人龍。喺打風落雨嘅日子，人龍重會排到去荃灣站入面。
南越

南越國（粵拼：naam4 jyut6 gwok3；公元前203年-前111年）係喺現今華南嘅一個國，大概係今日中國廣東、廣西、越南北部等地方，係秦將趙佗建立。南越國又寫做南越或南粵，越南方面嗌佢做趙朝（ziu6 ciu4；越南文：家趙），不過究竟可唔可以當係越南嘅正統朝代，越南史界爭詏好大。南越國定都蕃禺（後來寫做番禺，而家由廣州管轄）。
以往南越國只係記載喺《史記》同《漢書》之上，不過喺1980年代，先後喺廣州發現文王墓同皇宮花園遺址，印證咗佢嘅存在。

秦國南征百越
秦始皇喺公元前221年滅六國，結束戰國時代。喺三年後，即係公元前218年，佢派尉屠睢領住50萬大軍進攻嶺南。

文化
雖然南越人畀中原人話係南蠻，但係佢哋查實幾有文化，整咗唔少藝術品。
南譙區

南譙區係中國安徽滁州一個市轄區，總面積1273平方公里，人口27萬。
今敏

今敏（粵拼：gam1 man5，1963年10月12號—2010年8月24號）係日本一個動畫導演、編劇同埋漫畫家。作品有《千年女優》、《東京教父》同《盜夢偵探》。
今日VIP

《今日VIP》（英文：The Green Room）係香港電視廣播有限公司嘅娛樂訪談節目，喺2009年2月2號開始逢禮拜一到五下晝播，長半粒鐘，前身係娛樂資訊節目《娛樂直播》。呢個節目主要是名人同TVB旗下藝人嘅專訪。
呢個清談節目响2020年1月10號播出咗最後一集之後就正式畫上句號。
今日式

喺語言學上，今日式（粵拼：gam1 jat6 sik1 | 英文：Hodiernal，嚟自拉丁文今日嘅意思）係一種時態，將發生緊嘅事置身喺今日，可以算係現在式嘅一種。例如古代嘅法文就被指係曾經有今日式。
今日正言

今日正言（Today Review）係一個香港親中派嘅新聞網站，不時轉載其他親中派傳媒嘅內容，而家喺Facebook有超過11萬個讚好。

散播關於武漢肺炎假新聞
《文匯報》喺2021年1月發布「科興疫苗治重症有效率100%」一文，今日正言都有轉載。報道提及，科興武漢肺炎疫苗喺巴西進行第三期臨床測試嘅結果。不過，傳真社查證報道之後，就糾正報道內容：根據巴西聖保羅州政府嘅資料，測試結果所指嘅有效率係指預防一旦染病，防止中度或者嚴重症狀嘅機會率，而唔係治療武漢肺炎嘅有效率。傳真社就形容，呢次文匯報同今日正言發佈嘅訊息，係屬於誤傳資訊。
2021年6月16號，今日正言嘅Facebook專頁發佈帖文，話一項最新研究證明喺武漢出現武漢肺炎疫情前，病毒已經開始感染美國民眾，並且話自己引述咗《華爾街日報》報導支持佢哋嘅講法。但事實查核實驗室查證過之後，證實《華爾街日報》並無咁講，有關研究亦無提出呢個結論，今日正言發佈嘅係錯誤訊息。

攻擊部分親中派議員引發爭議
今日正言喺2021年5月發表文章，引用「權威評論員畢鳴」，點名五名親中派立法會議員，包括黃定光、梁志祥、蔣麗芸、劉業強同埋張宇人。梁志祥批評今日正言嘅做法猶如人格謀殺，內容好主觀。而黃定光就話，根本唔知「權威評論員畢鳴」係邊個，所以唔會介意。
今日

今日係而家嗰日，係尋日之後嘅一日，或者，停日之前嘅一日。原本日只係講日光日白嘅時間，夜晚通常只係講今晚。受咗西方社會嘅影嚮，今日就係由尋晚半夜 12 點正（12:00/ 0000 / 2400）到今晚 11 點 59 分 / 11:59 pm / 2359 / 十一點五十九分。
響尋日，今日係「聽日」；響聽日，今日就係「尋日」喇。
睇你住響邊，今日係禮拜二，2024年9月24號。
今日傳媒集團

今日傳媒集團同中國共產黨有頗為密切嘅關係，例如喺2017年1月，中國駐悉尼總領事顧小傑，就曾經訪問今日傳媒集團，又大讚今日傳媒集團自創辦以來始終堅持客觀公正嘅輿論導向。另外，前中共外交官陳用林喺2019年4月喺悉尼科技大學一個研討會發言嘅時候，亦提到今日傳媒集團喺好多議題上都極力地同中共保持一致。
2020年12月3日，澳洲SBS同《布里斯本時報》報道有唔少嘅澳洲中文傳媒都係畀中國共產黨控制，或者同中國共產黨有密切嘅關係。其中就提到，今日傳媒集團係由幾個同中共統戰部團體有關嘅媒體人所管理。

爭議
環繞今日傳媒集團同旗下媒體嘅批評，主要係同佢親中立場有關。時事評論員黃世澤喺討論澳洲政府支持香港人嘅人道救生艇政策嘅時候，提到有啲喺澳洲嘅中國人被今日悉尼等親中媒體，應該執咗佢。

涉嫌煽動干預紐卡素大學學術自主
2017年8月，紐卡素大學一名印度裔講師被指喺課堂同埋測驗入面，將台灣同香港稱為國家，引起中國留學生不滿，雙方交涉嘅錄音首先就係喺今日悉尼入面大篇幅報道。今日悉尼大篇幅訪問咗有關嘅留學生同埋中國駐悉尼嘅官員，亦用上『辱華』一詞報導事件，而中國官員亦向紐卡素大學施壓。事件後嚟引起咗澳洲其他媒體對於呢啲中國留學生同埋中國大使館損害校園言論自由嘅關注，而且亦有學者質疑包括今日悉尼在內嘅澳洲華人媒體，喺呢啲事件上面嘅煽動。紐卡素大學發表聲明，指有關內容來自國際貪腐監察組織「透明國際」（Transparency International）嘅一份報告，當中以「國家」（Country）一詞指代國家同埋地區，包括台灣同埋香港，又表示對話被秘密錄音同埋公開，令事件失去循校內渠道處理嘅機會，感到失望。
今日報道

今日報道（粵拼：gam1 jat6 bou3 dou6）係廣州電視台整嘅一部關注社會民生同時政嘅資訊類節目。2000年11月1號喺綜合頻道開播，每晚21:00～21:30首播，第二日06:00～06:30重播。
節目首播時間改咗好多次，初期喺每晚22:15播，2003年11月改為21:00，2006年5月改為20:45，2015年2月1號開始改為21:30，但無耐又改返喺21:00播。
今日世界

今日世界（日文：きょうの世界／きょうのせかい）係一檔專門針對海外嘅新聞節目，於工作日晚上十點開始喺NHK衛星第1電視台（NHK BS1）播出。
今日最新聞

《今日最新聞》係廣東南方衛視一個新聞評論節目，喺2009年10月1號啟播。節目內容以廣州及周邊城市嘅時事為主，主持人會喺每一條新聞片之後作主觀評論。
而今呢個節目由彭彭（彭維納）同魯力（魯俊傑）輪班主持。
向着明天

《向着明天》（日文：明日へ；英文：Ashita e）係日本歌手MISIA嘅歌，隻歌收錄喺佢第十隻碟《靈魂探險》。喺發生日本三一一大地震後，呢隻歌嘅現場版由Ariola Japan以公益單曲形式喺2011年4月27號發行。
向日葵星系

向日葵星系 （Messier 63）係喺獵犬座嘅一嚿螺旋星系。
向着未來

《向着未來》（日文：未來へ），係日本沖繩女子歌唱組合Kiroro嘅第二張單曲。喺1998年6月24號發行。

簡介
繼出道單曲《長久》攞到好大成功之後，再次將地下時期嘅單曲CD化。
發行第一個禮拜賣咗7.5萬張，週榜排第4位。年度銷量係49.8萬張，係1998年度日本單曲銷量第48位。
向慎一

向慎一（1985年6月15號—）係日本足球員，司職中場，效力過栃木SC，東京綠茵，長野帕塞羅，町田澤維亞，及奈良倶楽部。
向日葵

向日葵（粵拼：hoeng3 jat6 kwai4；學名：Helianthus annuus），第個名係太陽花（taai3 joeng4 faa1）或葵花（kwai4 faa1）；佢係菊科向日葵屬嘅一年生草本植物，原產地喺北美洲，而家喺全球嘅熱帶或亞熱帶、溫帶地區都可以搵到。
太陽花

名
由於朵花識追住太陽嘅方向，所以「向日葵」嘅名就係噉嚟。

形態
植物可以生到1~3米半咁高。莖比較直，圓形兼多棱，質地比較硬兼有白粗硬毛。而葉係綠色嘅蛋形結構，先端比較尖，葉邊有粗鋸齒兼兩邊粗糙。花序係盤型，可去到30cm咁闊，有好多苞片響度，排成好似啲瓦噉；一般喺每年夏天開花。而結果方面，花序邊生中性嘅黃色，好似條脷噉嘅花係唔結果，但係花序中間係兩性嘅啡或暗紫色，好似條管噉嘅花係可以結果。果嘅樣比較瘦，好似個方蛋形噉，果皮係灰或黑嘅木質品種。

習性
呢種植物係幾禁有太陽嘅地方度生，甚至喺爛地、鹼性地、旱地都種得。而溫度適應性方面都幾犀利下，既可以喺熱辣辣嘅天氣度生，又可以喺凍冰冰嘅天氣度生。適應溫度範圍係2~44℃。

用途
向日葵可以用嚟整葵花油
向日葵嘅花可以俾人睇，佢嘅果同籽有好多油，都幾香下。既可以炒熟嚟食，又可以榨油。市面上賣嘅葵瓜子就係喺呢種花出嘅。另外，佢嘅花托、梗稈、果殼都可以用嚟做工業原料，佢嘅花瓣可以浸茶。

藥用價值
向日葵邊個部位都係藥。佢嘅根、梗、葉、莖髓、花，核都可以做藥。
每日日落嗰時，向日葵成日望住東邊嘅天。

向日葵追住太陽嘅原理
向日葵之所以追住太陽嘅方向嚟行，係因為花盤下邊條梗有種好特殊嘅植物生長素，有背光同遇光兩個生長素嘅特徵。而背光生長素多過遇光生長素，加上生長素可以刺激到細胞嚟生兼加快分裂同繁殖。
喺每日朝早，太陽從東邊出嚟嗰時，向日葵嘅花盤下邊嘅生長素去曬西邊，重刺激背光嗰邊嘅細胞繁殖，而背光嗰邊生得重快過有光嗰邊，之後成個花盤向太陽度彎。由於太陽從東向西移，而喺梗嗰度嘅植物生長素都跟住太陽轉，所以向日葵識追住太陽嘅方向。

文化
歐洲數學界入面，禾高模型話嘅所謂「向日葵數」。向日葵嘅壁畫
向日葵喺全球各地，尤其係文化界都好出名下。

泰國葵花節
喺泰國嘅華富里府，由於嗰度係泰國最大嘅向日葵種植地，喺每年11月1號~12月31號，嗰時當地開始搞葵花節。

俄羅斯國花
喺俄羅斯，因為從19世紀開始，向日葵嚟咗沙俄。從嗰時開始，啲人一直到而家為止，好多人都鍾意向日葵，所以而家，俄羅斯嘅國花就係向日葵。

烏克蘭國花
喺烏克蘭，由於大範圍種咗向日葵，加上佢嘅花同籽已經成為烏克蘭嘅國家標記，所以而家，烏克蘭嘅國花係向日葵。

做個創世神嘅遊戲道具
喺手機遊戲做個創世神入面，有個同「向日葵」有關嘅道具，喺佢嗰邊嘅遊戲係成日嗌「Sunflower」。

向日葵數
喺1979年嘅歐洲數學界入面，曾經研究過向日葵數。佢一般用喺計極坐標。

壁畫
喺全球各地，有時喺壁畫度都見到有向日葵出場嘅。
向秀麗

向秀麗出世1933年5月13號 中國廣東清遠死1959年1月15號 中國廣東廣州國籍 中國職業包裝工出名原因1958年12月13號晚黑嘅何濟公製藥廠火燭，佢唔理自己條命嚟救嗮成間工廠同周邊嘅居民而冇搞到單大爆炸出嚟。
向秀麗（簡化字：向秀丽；粵拼：hoeng3 sau6 lai6；1933年5月13號—1959年1月15號），女，廣東清遠人。係何濟公製藥廠嘅公會委員，喺中華人民共和國成立咗之後加入咗中國新民主主義青年團。1958年入黨。1949年開始參加工作。到咗1958年因為廣州何濟公制藥廠發生咗火燭，嗰時佢因為搶救國家財產而燒傷，1959年1月15號死喺市第一人民醫院。

生平
1938年嘅廣州淪陷之前，5歲嘅向秀麗就跟嗮成家人去咗肇慶度避難，就喺嗰時因為饑荒同疾病，佢兩個哥哥、兩個家姐同一個細佬嘅命都冇埋，而向秀麗就逼住做咗地主屋嘅婢女。
1945年日本仔投咗降之後，佢做過童工、傭工，喺1948年返咗佢廣州嘅和平製藥廠嚟做臨工。
1952年，佢做咗廣州市和平製藥廠第一屆工會組織委員同埋女工委員。
1953年，廣州市團支部畀咗佢參加咗青工學習班，她學咗好多英雄人物嘅事蹟。喺嗰時重積極參加咗廣州市公私合營嘅社會主義改造，認真噉執行黨嘅方針政策嚟維護工人階級嘅利益。
1954年，佢參加咗共青團。
1956年公私合營之後，和平藥廠同何濟公藥廠合併，佢就做咗包裝工。不過佢唔講錢就做得好落力下。
1958年，工廠調佢去試下整甲基硫氧嘧啶嘅化學藥劑出嚟，結果佢掌握咗操作技術，喺試下整呢份藥劑出嚟嗰陣，發揮咗好好嘅作用。嗰年嘅10月，佢入埋黨重攞咗好多次先進工作者嘅稱號返嚟。

死
喺1958年12月13號晚黑，由於何濟公製藥廠嘅4樓化工車間入面嘅甲基硫氧嘧啶小組就着嗮燈，而生產小組嘅三個包公頭——向秀麗、羅秀明、蔡秋梅幫手喺整緊嘅甲基藥劑度丼啲酒精落去。喺佢哋好集中噉搞緊嘢嗰陣就唔小心打爛咗一包裝住廿幾公斤嘅無水酒精玻璃樽，結果樽入面嘅酒精冚唪唥都漏嗮出嚟。結果酒精掂到工廠左邊嘅煤爐，結果煤爐咁啱喺度煲緊嘢，由於啲熱氣掂到啲無水酒精就着咗火。嗰時工廠嘅右邊角落頭度放咗7桶挾買差唔多有60幾公斤重，用煤油浸住嘅金屬鈉響度。而鈉係烈性易燃爆炸品，一掂到水或高溫就爆炸。而呢啲金屬鈉一爆炸就成個工廠都冧嗮，重影響到周圍嘅商業區同居民。就喺嗰時，向秀麗就唔理係生定死，同羅秀明一齊逳手，用最快速度將啲毛巾丼喺地度吸嗮啲酒精。佢重揼低個頭，用左手揸住條毛巾嚟撥酒精。結果啲火咁啱就捉到正佢嘅手同埋衫嘅酒精度。而蔡秋梅就衝咗上去幫向秀麗整熄啲火噉。但係佢向蔡秋梅話：「冇理我，快啲嗌人嚟救火啊！！！」結果火就猛咁燒，佢重頂住嚴重燒傷幫嗮過嚟搶救嘅人，最後令到工廠冇爆炸。雖然話救返嗮成間工廠同埋附近啲居民，但係向秀麗就嚴重燒傷，俾白車送咗去廣州市第一人民醫院度搶救。
向秀麗成身嘅燒傷面積去到67.25%，其中二、三度傷就有成64.75%，重差啲死咁滯，但係佢昏迷咗3日3夜之後就醒咗，第一個問嘅問題係「金屬鈉有冇爆炸？工廠有冇損失？羅秀明有冇傷咗？」
喺醫院嘅治療同埋搶救過程入面，向秀麗就表現得好猛。每次喺剝爛肉、植皮、輸血、注射，佢堅持到痛都狗咁滯嘅痛楚。雖然話醫院盡嗮力救佢，但係佢傷得太重就喺1959年1月15號死咗，終年25歲。

詩句同題詞
有老一代嘅無產階級革命家——董必武、陳毅、林伯渠呢啲同志重攞佢嚟作詩同埋題詞嚟紀念佢。林伯渠同志寫嘅詩話咗：
磊落光明向秀麗，
扶危定傾爭毫釐，
一身正比泰山重，
風格如斯世所師。

社會評價
喺向秀麗死咗之後嘅第三日（1959年1月18號），中共廣州市中區委員會就辦咗隆重嘅追悼大會；廣州市人民政府重畀咗佢係革命烈士嘅稱號。而佢嘅墓係葬咗喺銀河革命公墓入面。佢嘅墓碑上面寫住嘅碑文係嗰時中國共產黨嘅歌功頌德政治用語。
向秀麗嘅救火事跡，重持續噉用咗喺出面，例如跳橡皮筋嗰陣嘅歌仔——「向秀麗，頂呱呱，雄雄烈火都唔怕，英勇犧牲為國家。」、京韻大鼓曲——「黨的好女兒向秀麗」同埋部分同佢有關嘅員工培訓會入面。

馬路
睇埋：恩寧路、第十甫路、下九路、上九路同大德路 (廣州)
喺廣州嘅街頭嗰邊，由於文化大革命期間發生咗改名風波，其中恩寧路、下九路、上九路同埋大德路都係合埋一齊嗌咗「秀麗路」嘅名。其中恩寧路係秀麗一路、第十甫路係秀麗二路、下九路係秀麗三路、上九路係秀麗四路、而大德路係秀麗五路，不過到咗1981年就取消咗。

建築
1982年8月，廣州市人民政府就將下九路嘅何濟公藥廠原址嗰棟樓改咗名嗌「秀麗樓」。
向海嵐

向海嵐（粵拼：hoeng3 hoi2 laam4；英文：Anne Heung；1974年10月2號—）係1998年度香港小姐競選嘅冠軍，後來入行做咗無綫電視嘅女藝員。

演出
呢個表唔完整，歡迎加料。
剛定

剛定（Constantine，又譯君士坦丁，664年—715年4月9號）係羅馬天主教第88任教宗，708年到715年在位。
剛察

剛察係中國青海海北一個縣，人口4.1萬。
剛強

剛強（粵拼：gong1 koeng4，簡化字：刚强，1976年4月7號—），喺山西太原出世。1996年嚮太原鐵路一中（而家係太原實驗中學）畢業，2000年嚮北京廣播學院畢業，宜家係中國中央電視台嘅新聞主播。佢為政治紀錄片《將改革進行到底》同《必由之路》配過音。2008年8月8號剛強做咗北京奧運會第80號火炬手傳遞火炬。
佢老婆係北京廣播電視台主持人徐春妮，佢個仔係喺2019年2月出世嘅剛好。
剔

剔，又叫剔號，通常係代表「係」或者「啱」嘅符號，形狀似字母「V」，不過左短右長，即係「✓」。畫剔呢個動作就叫打剔。「剔」呢個粵名係由英文嘅「Tick」音譯返𡁵。

出喺英文嘅單詞「right」度
睇埋：R同wiktionary:right
如估喺歐美國家睇嚟講，「剔」係最先出喺英國度成日用嘅英文單詞——right。喺好耐之前，英國嘅老師喺改緊學生嘅作業時，睇到作業入面啲嘢冇錯嘅，就响嗰庶寫咗個「right」嘅單詞上去，啫係「啱」噉解。後嚟呢個單詞要寫5個字母係好麻煩，就用咗個單詞嘅第一個字——「r」字嚟頂住喇。結果過咗好耐，重變咗越嚟越簡單嘅寫法——「√」。由於寫呢個符號非常之方便，所以就傳到成個地球都用呢個符號喇。

中國古代嘅符
如估喺古代嘅中國嚟講，佢係好耐之前就出現咗嘅符，但嗰時係官員嘅批示同算帳用得最多下。

中國
如估喺中文入面，剔字就係話加個「√」符號噉解。喺成個中國入面，老師幫學生改作業嗰陣成日都喺答啱咗嘅題度打個剔上去嘅。而喺填表嗰陣都成日見到個方框入面用嚟畫個剔上去嘅。

芬蘭、瑞典
喺瑞典同芬蘭入面，剔唔係冚唪唥都話「啱」嘅，有時係話「錯」噉解。因為「✓」喺芬蘭話入面係「錯咗」（芬蘭文：väärin）噉解。

日本、臺灣
喺日本或臺灣度，剔係成日用喺複查、審核、應承嗰陣用嘅。例如裝咗申請文書嘅文件袋、成日喺袋入面裝嘅各項必須要嘅申請資料嘅標題名，前面都係有個方框仔係用嚟話係咪攞咗嘅，如估寫咗「√」，啫係已經攞咗噉解。但係老師改緊學生仔嘅作業時，就唔係用「√」嘅符號喇，佢哋成日用圓圈嚟話呢條題啱咗噉解嘅。

用法
剔喺古代行到而家都用緊，依家有好多隻用法。其中就包括：

報告
喺法律界入面，講得最典型嘅係判決書。喺古代搞死刑嗰時，司法程序規定係必須由刑部嗌皇帝嚟勾决。而家嘅法院喺公布死刑公告嗰時，都喺犯人嘅名度畫個大嘅紅剔出嚟。

榜單
内文：wiktionary:名落孫山
喺考試嘅錄取名單入面。一般排行榜入面公佈包尾嗰個畫紅剔，啫係話個單冇錯噉解，而且到呢度為止。所以以前榜上最後一位成日俾人講成係「坐紅凳」。
剎帝利

剎帝利（梵文：क्षत्रियः，kṣatriya）係種姓之一，古印度種姓制度裡面嘅軍事貴族，包括國王以下嘅各級官吏，代表顏色係紅色，佢哋掌握除咗神權之外嘅一切國家權力。喺剎帝利之中亦有高下之分，佢哋又可以分成剎庫里同切特利：剎庫里人數少，地位高；而切特利人數​​多，地位低。
剎那

剎那表示極之短嘅時間，大概係相機快門百分之一秒嘅速度，源自梵文 ksana（क्षण）。
印度《僧祇律》記載：「剎那者為一念，二十念為一瞬，二十瞬為一彈指，二十彈指為一羅預，二十羅預為一須臾，一日一夜為三十須臾。」意思係廿四個鐘頭有四百八十萬剎那，廿四萬瞬，萬二彈指，卅須臾。由此可以推斷出一剎那大約爲五十五分之一秒，卽千分之十八秒。
又據《大毘婆沙論》，一日一夜有卅牟呼栗多，九百臘縛，五萬四怛剎那，六百四十八萬剎那、一剎那嘅長度大概係七十五分之一，約千分之十三秒。
再根據唐玄奘《大唐西域記》卷二：
120 剎那 = 1 坦剎那（तत्क्षणम् tatksana）
60 坦剎那 = 1 臘縛（लव lava）
30 臘縛 = 1 牟呼栗多（मुर्हुर्तर murhutar）
5 牟呼栗多 = 1 時（大時，कल kala）
6 時 = 1 晝夜（即1日）。

公制換算
1 剎那 = 1 / 75 秒 = 13.33 毫秒 = 0.01333333......秒。（據《大毘婆沙論》）
1 剎那＝ 1 / 55 秒 = 18.18 毫秒= 0.018181818…….秒（據《俱舍論》）
1 坦剎那 = 1.6 秒
1 臘縛 = 96 秒
1 牟呼栗多 = 2880 秒 = 48 分鐘
1 大時 = 14400 秒 = 240 分鐘 = 4 個鐘
1 須臾＝2880 秒 = 48 分鐘
1 彈指＝7.2 秒
1 瞬＝0.36 秒
佛教經典《仁王經》中提到：「一彈指六十剎那，一剎那九百生滅」，假設每秒可以彈指四次(經實測:一般人最慢一秒可以拍手彈指三次,最快六到五次)，計到事相嘅生成消滅率為每秒鐘 216,000 次，或說每次生滅大約4.6 微秒；同目前科技所能夠達到嘅飛秒時間尺度相比，或者同物理理論上真空漲落嘅時間尺度相比，都算係相當之大嘅。有啲佛教界人士認為《仁王經》嘅講法係釋迦牟尼嘅「方便說」，而唔係「真實說」。
今村惠子

今村惠子 ，係日本嘅一個女藝人同埋配音員。
今村涼一

今村涼一（2000年5月8號—）係日本足球員，司職前鋒，效力FC東京。
今津佑太

今津佑太（1995年7月8號—）係日本足球員，打後衞位置，效力甲府風林。
今瀨淳也

今瀨淳也（1993年1月3號—）係日本足球員，司職後衞，效力水戶蜀葵。
今村彩夏

今村彩夏 ，係日本嘅一個女藝人同埋配音員。
今歸仁村

今歸仁村（日文：今帰仁村／なきじんそん Nakijin son */?，琉球文：今帰仁／ナチヂン Nacizin）係日本沖繩縣國頭郡嘅一個村。
今瀨未知

今瀨未知 ，係日本嘅一個女藝人同埋配音員。
南亞區域合作聯盟

南亞區域合作聯盟（英文：South Asian Association for Regional Cooperation）喺1985年12月8號成立，係為咗促進南亞人民嘅友誼、信任同理解嘅平台，由孟加拉國、不丹、印度、馬爾代夫、尼泊爾、巴基斯坦同斯里蘭卡七國政府發起成立。2005年11月13號，摻埋阿富汗做成員。中國大陸、日本、韓國、歐盟、美國同伊朗就任觀察員。

成員國
南亞區域合作聯盟喺尼泊爾加德滿都嘅秘書處。
南乳肉

南乳肉係浙江菜，係南乳豬肉。
南宋末年，蒙古人大舉南侵，去打蒙古人嘅賈似道，同蒙古勾結，杭州人對賈似道恨之入骨，尐人將怨恨發洩喺「南乳肉」，就當係食賈嘅肉。當時賈似道係一品官，所以南乳肉又叫一品南乳肉。
而香港街頭小食「南乳肉」係指「南乳花生」。
南乳肉花生

南乳肉花生，又叫南乳花生，係中國南方流行嘅一味小食，先將啲花生用南乳醬水浸一晚，用大鑊加大粒黃砂同花肉一齊炒熟。相傳係清末『盲公德』首創。
南亞

南亞（粵拼：naam4 aa3）係亞洲南方地緣政治分區，主要係印度次大陸，亦都包埋伊朗高原。佢俾西亞，中亞，東亞同東南亞包住。
根據《大英百科》，南亞包括以下嘅國家：
孟加拉
不丹
印度
巴基斯坦
尼泊爾
斯里蘭卡
阿富汗同馬爾代夫好多時都計埋入南亞國家入面。
南亞幫

南亞幫一詞喺香港通常用來統稱喺當地作奸犯科嘅南亞裔人；同上海幫、大圈幫傍福建幫等毋同，爾班友並無自成一派，而係多數跟着唐人黑幫搵食，喺其中身居高位嘅亦毋多。東方傳媒機構對其抨擊尤其猛烈，其原因可能係和勝和曾經派渠等去搞爾檔嘢，激怒徂老世，令口誅筆伐式長期報復成為常態。
叢蚊

叢蚊屬（學名：Armigeres），係雙翅目蚊科嘅一個屬。
叢林

叢林（英文：Jungle）係指茂密嘅森林，主要出現喺熱帶地區，有好豐富嘅生物多樣性。
叢桂路

叢桂路（粵拼：cung4 gwai3 lou6）係中國廣東廣州嘅一條南北走向馬路，喺荔灣區入面。南邊從黃沙大道開始，一直向北去到恩寧路嗰頭。

名
呢條馬路係因為南宋時期，羊城劉鎮三兄弟先後中咗進士，劉鎮嘅三個仔都先後攞埋科甲。但嗰時登科啲人被嗌成蟾宮折桂或丛桂，所以啲人嗌嗰度做「叢桂」。1931年拆巷起馬路時用咗「叢桂」兩字做路名。

概要
全長400m，闊12米，2車道，凈畀南向北行。
叢培銘

叢培銘 (Andy Tsung <Andy Totti>，1984年3月26號—)，係香港男藝人，同時係藝人徐蒨寧老公，堂哥係叢培崑，七仙羽徒弟。
佢係婚禮司儀，活動司儀，歌手，歌唱導師，以及藝人經理人，旗下藝人包括: 阿姨徐蒨寧，黑妹Carmile黃樂童， 節目-賭命夫妻夫婦 Dennis 及 Teris 蔡佩妍等。
叢林奇譚

《叢林奇譚》（The Jungle Book）係喺 1894 年出版、到咗廿一世紀都仲相當受歡迎嘅英國故事集。
叢林貓

叢林貓（學名：Felis chaus）係貓科貓屬嘅其中一個種。
叠影狙擊

《叠影狙擊》（英文：Dead Ringer）係寰亞同優酷合作拍攝製作嘅劇集，由黃宗澤、周秀娜同黃浩然領銜主演，由朱鑑然、郭政鴻、關禮傑、盧慧敏、張慧儀同胡卓希主演，監製梁家樹，總共24集，每集唔連廣告約45分鐘。呢套劇安排響優酷、TVB Anywhere同無綫電視翡翠台播。呢套劇係無綫電視開臺以嚟頭一套做到台慶劇嘅外購劇。
叢林之神

《叢林之神》係衛斯理系列嘅小說，由香港科幻小說作家倪匡所寫，系列編號015。故仔用預知能力做題材。
小說編號015同時收錄另一個故仔叫《風水》。
叛譯者

《叛譯者》（英文：The Interpreter）係一部由薛尼·波剌嚟負責搞，妮歌潔曼、辛潘同埋卡迪蓮·健拿等人嚟負責影嘅一部美國電影，喺2005年開始映。呢部篇重係薛尼·波剌搞嘅最後一部電影，重係成個電影界入面，第一部批准咗可以喺紐約嘅聯合國總部度拍嘅電影。

劇情
蕭維亞·布美係一位喺非洲馬拖布共和國出世嘅聯合國口譯員，佢突然有日喺聽到有人打算喺聯合國開會嗰陣嚟暗殺馬拖布共和國嘅獨裁元首——愛民·祖華利，但佢用嘅係全世界入面好少人聽得明嘅非洲土話。搞蕭維亞聽到噉嘅嘢之後，很快發現自己又會變成俾人斬嘅祭品，結果佢去咗同佢有關嘅單位報案。而國際刑事法院聽到噉嘅嘢之後就派咗兩位仁兄（吉拿同度活斯）嚟暗訪，重保護咗蕭維亞添。
就喺呢單調查入面，吉拿發現咗蕭維亞有好複雜又神秘嘅背景，都開始懷疑佢冇講嗮實情出嚟，而且呢單嘢好友可能將佢嘅朋友扯埋落水，結果吉拿就越嚟越唔信佢。喺暗殺時間就快到嗰陣，卒之天都光嗮。原嚟所謂「暗殺陰謀」，就係祖華利為咗抬高經濟低迷嘅聲勢，就借呢個機會嚟改返之前啲衰嘢先至搞出嚟嘅。而蕭維亞嘅親人俾祖華利殺嗮，搞到佢一直喺當地嘅游擊隊做嘢。後嚟蕭維亞揀咗走佬，返去聯合國嗰度。喺暗殺行動開咗波之後，祖華利喺吉拿嘅保護嗰陣入咗去保安室度避難，但係蕭維亞早就喺保安室匿埋咗好耐，佢就諗住殺咗祖華利，結果俾吉拿話唔畀。最後祖華利向聯合國起訴蕭維亞，話佢搞咗單種族屠殺嘅罪行。結果蕭維亞俾美國驅逐咗出境。

攞過嘅獎
呢部電影喺2005嘅洛杉磯電影頒獎典禮入面，其中卡迪蓮·健拿係攞咗包括呢部片在內嘅最佳女主角主演。
叛逃

《叛逃》（英文：Ruse of Engagement，前名《ATF反恐》，巡禮名係《反恐特勤隊》），係香港無綫電視警匪電視劇，由陳展鵬、吳卓羲、陳茵媺、蒙嘉慧、李司棋同關禮傑領銜主演，監製係王心慰。
呢套劇涉及反恐題材，早於2011年已經拍晒，到2014年3月先至播，可以話係無綫倉底貨，但多年來備受部分網民嘅關注。
吳以諾

吳以諾，香港親中派政治人，香港再出發大聯盟發起人之一。
吳亭欣

吳亭欣（Lulu Ng，1981年3月19號—），原名吳露恩，係香港息影女演員，2004年香港小姐競選攞第四名，之後曾經轉投亞洲電視，做到2009年走人。
唇

脣，誤寫唇，又叫嘴脣、口脣，係人同好多動物個嘴上下兩邊嘅軟肉，作用主要係幫手食嘢同講嘢。
唇形科

唇形科（粵拼：seon4 jing4 fo1；學名：Lamiaceae）係唇形目下面其中一個科嘅植物，約莫有236屬同約莫7,000個品種。
唂咕豆

唂咕豆，國語叫可可豆，係唂咕樹嘅種子，每個唂咕果實入面有廿粒度嘅唂咕豆。唂咕豆係生產朱古力嘅最主要原料。
唂咕鹼

唂咕鹼，國語叫可可鹼，係種生物鹼，喺唂咕豆度搵到，結構同茶鹼、咖啡因屬同一類。佢亦可當係利尿藥。
唂咕樹

唂咕樹（注意唂字讀谷，咕字讀古，粵拼：guk1 gu2 syu6；學名：Theobroma cacao），中國大陸普通話區同臺灣國語區叫可可樹，係梧桐科唂咕屬嘅常綠喬木，原產南美亞馬遜河一帶，而家喺非洲、東南亞同拉丁美洲、中國華南地區、印度同孟加拉地區廣泛種植。

樣
植株高4～12m，最高可以去到15米。樹幹比較實淨，樹冠比較密集；樹皮厚兼暗啡色，樹枝啡色帶短嘅軟毛。葉單生，革質，比較闊，似長橢圓形，長7～30cm，闊3～10cm；葉柄短兼有葉枕。花白兼單生，直接生喺枝幹上，花萼粉紅，直徑約1厘米；子房似倒立嘅蛋形，稍微有5條棱。果屬蓇葖果，樣介乎橢圓到長橢圓，長35cm，直徑12cm；果皮厚而粗糙，出面生時綠，熟時轉深黃到紅之間嘅色，乾燥後變啡；入面有20～40粒籽；每年10～12月結果。籽似窄橢圓形，有些少壓扁咗噉，長大概25絲米。

適應環境
植株鍾意喺暖而濕嘅氣候同有好多機質嘅緩坡生，唔禁大風，要喺pH值=6～7嘅泥地生。

用途
佢係世界主要飲料作物之一。啲人可以通過剔開果肉攞出唂咕豆，經過發酵同煮過之後整成唂咕粉同朱古力。餅粕可以加工成飼料。

發現史
早喺哥倫布發現美洲大陸之前，瑪雅人同阿斯達人成日攞嚟整佢做果汁。由於佢啲籽喺嗰時屬奢侈品，所以當地人攞佢做錢。16世紀前半通過中美地峽傳到墨西哥，之後傳到印加而變成飲料用途。16世紀中葉，西班牙王國入侵美洲時識咗呢樣植物，隨後喺16世紀尾喺西班牙開咗全球第一間朱古力廠。植物學名直到18世紀由林奈幫佢改出嚟。
唂咕粉

唂咕粉，國語叫可可粉，係由唂咕豆磨碎成嘅粉，經過脫脂程序抽唂咕脂出嚟，淨低嘅就係唂咕粉。
唂咕粉主要用嚟整朱古力‎同朱古力味甜品。香港會有人就噉沖水飲，亦叫唂咕。
唂咕脂

唂咕脂，國語叫可可脂，係由唂咕豆提煉嘅食用油脂，室溫呈黃色固體，似牛油。
唂咕脂係整各種朱古力‎一定有嘅原料，尤其係完全無唂咕粉成份嘅白朱古力。
唇形目

唇形目（粵拼：seon4 jing4 muk6；學名：Lamiales），又嗌捩花目，係被子植物門雙子葉植物綱下面一目，有24個科。
唇膏

唇膏係一種化粧品，畫嚮口唇外面，美化口唇嘅色澤。
唇膏通常係紅色，所以又叫口紅，不過而家有黑色、金色、七彩叫做唇彩。
中國古代用花紅粉當口紅，黎隻粉作用同唇膏差唔多，不過質料係天然物料，係粉末，又唔係膏，所以唔叫做唇膏。
無論唇膏定口紅，都係外來物質，有化學物品成份，隨時有毒甚至致癌。
唇音

唇音（粵拼：seon4 jam1；英文：Labial consonant）係輔音嘅一類，發出呢類音嗰陣個人嘅最少一塊嘴唇係活躍嘅發聲器。
例子有雙唇鼻音 /m/ —想像粵拼：maa1（媽）開頭嗰個輔音，係一種雙唇音，發音嗰時會用到上下兩塊嘴唇阻斷空氣流動，即係調音部位好前。
作者不明嘅作品

作者不明嘅作品，又叫匿名作品、佚名作品，係指公眾冇辦法確認作者嘅作品。作品泛指所有創作，包括藝術作品、文學作品等。作者不明最常見嘅原因係文獻隨住時間嘅流逝而流失，作者嘅資訊已經無從考究。

時間
有啲作品，由於年代久遠，文獻因保管不善而有遺失或者被刻意銷毀，作者已經無從考究，而作品反而靠民眾相傳或者其他原因，而得以生還。

作者自願隱藏
有啲作者唔想收獲名氣，會特登唔公開自己嘅身分。
如果發佈嘅作品有爭議，有啲作者可能會為咗保全自己嘅名聲，唔公開自己嘅身分。
有啲作品為受法律限制，唔可以合法公開作者，作者費事犯法就唔會公開自己嘅身分。
有啲作品可能會觸犯政治或者社會禁忌，為免被逼害甚至暗殺，作者都唔會公開自己嘅身分。

作者無意留名
有啲作品係好多志願者，每個人只貢獻少少噉一齊整嘅，而嗰啲志願者好多時一開始就冇諗住會記低自己個名，自然作者無從考究。
佞人

佞人（佞讀擰，ning6）係嗰啲成日講埋啲花言巧言，口甜舌滑嘅人。佢哋專門討好人。古時呢類人係同奸人一樣咁衰，所以好多時叫奸佞小人。同廣東話成日拍馬屁嘅人一樣。